text: Bamser blev grundigt undersøgt
  21 september 2013 kl. 13.22
  Højtkvalificeret sundhedspersonale med en meget lang uddannelse og mange års erfaring brugte i dag tiden på at behandle bamser. Det gjorde de, for at børn ikke skal være bange for at komme på sygehuset.
  Det skal være en god oplevelse for børnene at komme på sygehuset. Derfor var det i dag bamsedag i Sønderborg, hvor børn kunne komme på sygehuset og få deres bamser stukket, røntgenfotograferet og forbundet.
  Meningen var, at børn skal føle sig trygge ved sygehuset, og at myter om onde mænd i hvide kitler skal nedbrydes.
  